Στηβ Γιατζόγλου

Ο Στηβ (Στυλιανός) Γιατζόγλου (Steve Giatzoglou), γεννημένος το 1949 στις Ηνωμένες Πολιτείες, είναι Ελληνοαμερικάνος πρώην διεθνής καλαθοσφαιριστής από Έλληνα πατέρα και Εβραία μητέρα.[ Σύμφωνα με δήλωση του Στιβ Γιατζόγλου στον δημοσιογράφο Πέτρο Κωστόπουλο κατά την διάρκεια τηλεοπτικής συνέντευξης σε εκπομπή του τηλεοπτικού σταθμού Alpha στις 22/11/2016.    Η χρονική στιγμή που αναφέρει την καταγωγή της μητέρας του είναι στο 57:20, στο βίντεο που είναι διαθέσιμο στην ιστοσελίδα του τηλεοπτικού σταθμού Alpha  Συγκεκριμένα λέει «Δεν μπορώ να είμαι ναζιστής, γιατί καταρχήν η μάνα μου ήταν Εβραία». Το ότι η μητέρα του ήταν εβραία το επαναλαμβάνει και αργότερα. Τώρα είναι στέλεχος του εθνικιστικού κόμματος Έλληνες για την πατρίδα.

 Αθλητική καριέρα 
Ο Στηβ Γιατζόγλου ξεκίνησε το μπάσκετ στο Πανεπιστήμιο του Κονέκτικατ με το όνομα Στηβ Γιανγκ. Αγωνίστηκε σε πολλές ομάδες και το 1972 ήρθε από ομάδα του Λιβάνου στην Ελλάδα και συγκεκριμένα στον Ολυμπιακό. Στον Ολυμπιακό έκανε μεγάλη καριέρα και θεωρείται σήμερα από τους καλύτερους παίκτες που φόρεσαν τη φανέλα του. Κατέκτησε 2 πρωταθλήματα και 4 κύπελλα Ελλάδας, ενώ το 1979 έφτασε με τον Ολυμπιακό στους έξι (Φάιναλ σιξ) του Κυπέλλου Πρωταθλητριών Ευρώπης.Στηβ Γιατζόγλου βιογραφία, βιογραφικό - iShow.gr Το 1988 σταμάτησε οριστικά το μπάσκετ, αφού πρώτα έκανε ένα μικρό πέρασμα από τον ΠΑΟΚ (σεζόν 1984-85) και ασχολήθηκε με την προπονητική.

 Εθνική ομάδα 
Φόρεσε 115 φορές τη φανέλα της εθνικής ανδρών και σημείωσε 1.468 πόντους. Πρώτος αγώνας του ήταν στις 6 Απριλίου 1973 σε παιχνίδι για το πανευρωπαϊκό πρωτάθλημα με τη Δυτική Γερμανία, και τελευταίος στις 18 Φεβρουαρίου 1981 σε φιλικό παιχνίδι με τη Βουλγαρία.

 Προπονητική καριέρα 
Σαν προπονητής έχει περάσει από τον πάγκο πολλών συλλόγων, ανάμεσά τους ο Ολυμπιακός, Σπόρτιγκ, ο Άρης, το Αιγάλεω, ο Ηρακλής, η ΑΕΚ, το Παγκράτι, το Περιστέρι και η Καβάλα.Στην Καβάλα ο Στηβ Γιατζόγλου! - Sport-fm.gr

Τον Απρίλιο του 2018 ανακοινώθηκε η συμφωνία του με τον Πανιώνιο, ωστόσο η συνεργασία ματαιώθηκε μετά από βέτο των οπαδών του συλλόγου, λόγω δηλώσεων στήριξής του στη Χρυσή Αυγή. Αργότερα, σχολιάζοντας το περιστατικό δήλωσε εκνευρισμένος από το γεγονός πως κρίθηκε για τις πολιτικές του πεποιθήσεις και όχι για την προπονητική του αξία, σχολιάζοντας «Φυσικά και είμαι φασίστας! Ο αθλητισμός είναι φασισμός. Κάθε αθλητικός χώρος έχει φασισμό. Οι προπονητές δηλαδή τι είναι; Δημοκράτες; Υπάρχει κανένας αθλητής που ψηφίζει για να παίξει βασικός ή όχι; Κάθε προπονητής και κυρίως οι μεγάλοι, ο Ιωαννίδης, ο Ίβκοβιτς, ο Ομπράντοβιτς, δεν έχουν δημοκρατικές αρχές. Έτσι είναι, τι να κάνουμε;».

 Πολιτική καριέρα 
Το 2006 κατέβηκε στις νομαρχιακές εκλογές με τον συνδυασμό «Υπερνομαρχία Δράσης» του υποψηφίου υπερ-νομάρχη Αθηνών-Πειραιά τον Αργύρη Ντινόπουλο (πρώην κομματικό μέλος της Ν.Δ.), ως υποψήφιος νομαρχιακός σύμβουλος για τη Νομαρχία Πειραιά.

Στις 3 Οκτωβρίου 2016, παρευρέθηκε σε πολιτική εκδήλωση του νεοναζιστικού κόμματος της Χρυσής Αυγής, ενώ αργότερα στο ραδιόφωνο δήλωσε πως είναι εθνικιστής. Με δηλώσεις του υποστήριξε ότι η Δολοφονία του Παύλου Φύσσα ήταν μία κακή στιγμή. Σύμφωνα με ελληνικά ΜΜΕ διατηρούσε επαφές με τον αρχηγό της Χρυσής Αυγής Νίκο Μιχαλολιάκο. Σε δηλώσεις του το 2018 αυτοπροσδιορίστηκε φασίστας.

 Υποψηφιότητα με τη Χρυσή Αυγή 
Στις 6 Ιουνίου 2019 ανακοινώθηκε η υποψηφιότητα του με το κόμμα της Χρυσής Αυγής στην Α' Πειραιώς. Έλαβε συνολικά 1.316 ψήφους.Εκλογικη Περιφερεια Α' Πειραιώς  Υπουργείο Εσωτερικών 

 Έλληνες Για την Πατρίδα 
Το 2020 εντάχθηκε στο νέο εθνικιστικό κόμμα, Εθνικό Κόμμα Έλληνες., του Ηλία Κασιδιάρη.

 Τίτλοι 
 Με τον Ολυμπιακό 
 2 Πρωταθλήματα Ελλάδας : 1976 και 1978
 4 Κύπελλα Ελλάδας: 1976, 1977, 1978, 1980, 
 2 Φιναλίστ Κυπέλλου Ελλάδας: 1979, 1983

 Με την εθνική 
 Μεσογειακοί αγώνες : Χρυσό (1η θέση): 1979
 Βαλκανικό κύπελλο: Χρυσό (1η θέση) :1979, Αργυρό (2η θέση) : 1972, Χάλκινο (3η θέση) : 1974, 1976 και 1980.

Παραπομπές

 Πηγές 
 Βιογραφικό του στο basket.gr
 Στηβ Γιατζόγλου: O τέλειος πυροσβέστης - Contra.gr
 100 χρόνια Μπάσκετ 1891-1991, Περιοδικό Τρίποντο, 1991

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Αμερικανοί καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Αμερικανοί προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές λιβανέζικων συλλόγων
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ευρωμπάσκετ 1973
Κατηγορία:Καλαθοσφαιριστές Ευρωμπάσκετ 1975
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Αιγάλεω
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Παγκρατίου
Κατηγορία:Προπονητές καλαθοσφαίρισης Καβάλας
Κατηγορία:Προπονητές καλαθοσφαίρισης Περιστερίου
Κατηγορία:Ελληνοαμερικανοί
Κατηγορία:Σούτινγκ γκαρντ
Κατηγορία:Προπονητές καλαθοσφαίρισης Ολυμπιακού Πειραιώς